বুশরা গোহার
বুশরা গোহার (পশতু: بشرا ګوهر; উর্দু: بشریٰ گوہر‎‎) হচ্ছেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তান জাতীয় সংসদ-এর সদস্য হিসাবে দায়িত্ব পালন করেছেন। প্রাক্তন আওয়ামী জাতীয় পার্টি (এএনপি) এর সিনিয়র সহ-সভাপতি, ১২ই নভেম্বর, ২০১৮-এ আওয়ামী জাতীয় পার্টিতে তার সদস্যপদ বাতিল করা হয়। তিনি পশতুন তাহাফুজ আন্দোলনের (পিটিএম) একজন সক্রিয় কর্মী, যেটি হচ্ছে পশতুন মানবাধিকারের জন্য প্রচারিত একটি সামাজিক আন্দোলন।